Maarit Tyrkkö

Maarit Eva Inkeri Tyrkkö (ent. Huovinen, s. 28. joulukuuta 1947 Tampere) on suomalainen toimittaja ja tietokirjailija.

Tyrkkö työskenteli toimittajana Suomen Kuvalehdessä, Uudessa Suomessa ja Kotiliedessä, jossa hän erikoistui lääketieteen aihepiiriin. 
Ensimmäistä kertaa Tyrkkö pääsi maistamaan kirjojen tekemistä vuonna 1975, kun Otava lainasi hänet Suomen Kuvalehden toimituksesta laatimaan metsästyksen ylivalvojan Tauno V. Mäen muistelmia ja sen jälkeen työryhmään, jonka tavoitteena oli kirjoittaa presidentti Urho Kekkosen muistelmat.

Hänet kutsuttiin 1979 Weilin & Göösin kirjallisen osaston päälliköksi, mutta hänet erotettiin, kun hän avioitui Otavan kustannusjohtajan Pentti Huovisen kanssa 1981. Tyrkkö oli toimittamassa kaikkia vuodesta 1976 ilmestyneitä Urho Kekkosen teoksia, muun muassa Kirjeitä myllystäni, Nimellä ja nimimerkillä ja Tamminiemi. Lisäksi hän on toimittanut ja kirjoittanut useita muitakin teoksia nimillä Tyrkkö ja Huovinen, kaikkiaan yli 60.WSOY. 

Kirjojen kirjoittamisen – etenkin muistelmien tekemisen haastattelutekniikalla – ja toimittamisen lisäksi hän, tuolloin Maarit Huovinen, toimi Kotilieden vakituisena avustajana 1986–2001 alueenaan terveys ja lääketiede. Hän toimi Lääketieteen toimittajat ry:n puheenjohtajana kahteen otteeseen ja loi näin hyvät yhteydet erikoisalansa asiantuntijoihin. Äidin sairastuttua Alzheimerin tautiin muistisairaudet ja yleensäkin muisti alkoivat kiinnostaa häntä yhä enemmän, ja niin aihetta käsitteleviä teoksia ja niiden uusittuja painoksia alkoi syntyä yhteistyössä neurologian professori Timo Erkinjuntin kanssa. Nykyisin kirjatyö jatkuu itse kirjoittaen ja asiantuntijoiden tekstejä toimittaen.

Toimittaja- ja tyttönimensä hän otti takaisin Pentti Huovisen kuoltua 2016. – Vuoden 2015 Kuka kukin on -teoksen ilmestymisen jälkeen Maarit Tyrkkö on toiminut mm. P. E. Svinhufvudin muistosäätiön hallituksessa 2015–2018 ja Suomalaisen Sanomalehtimiesliiton (SSL) puheenjohtajana vuodet 2017–2021. Vuonna 2020 alkoi Kansallisarkistossa MT:n yksityisarkiston järjestäminen, johon 2024 liitettiin digitoidut C-kasetit. Arkistokokonaisuuteen kuuluu myös kuva-arkisto.

Tyrkkö oli Tieto-Finlandia-ehdokkaana kirjasta Hei beibi, mä oon tulta (2005). Vuonna 2010 Suomen tietokirjailijat ry palkitsi hänet Tietokirjailijapalkinnolla.

 Arkistotyö 

Maarit Tyrkön yksityisarkisto, ensimmäinen kokonaisuus, valmistui Kansallisarkistoon vuosina 2019–2024. Digitoitujen C-kasettien kuuntelu ja luettelointi alkoi vuonna 2019. Paperiarkiston järjestäminen (arkisto I) Kansallisarkiston tutkijankammiossa vuodet 2020 ja 2021. Luettelon kokoaminen ja painatus 2022. Työ C-kasettien parissa (arkisto II, osa 1) jatkui syksystä 2022 ja vuoden 2023. Rinnalla luettelon valmistuminen ja painatus 2024. Arkistojen koot: arkisto I käsittää 166 arkistokoteloa ja kotelon 167, mistä luettelo; arkisto II, osa 1. käsittää 286 numeroitua digitoitua äänitettä eli toimittajan työnauhoja pääasiallisesti vuosilta 1972–1981. Äänitteet luovutettiin Kansallisarkistoon 15.5.2024 ja vietiin arkiston tietokantaa kesän 2024 aikana. ”Arkisto sai äänen” syys-lokakuussa 2024.

Arkistotyö jatkui ääninauhojen osalta 1980- ja 2010-lukujen C-kasetteja järjestäen. Keväällä 2025 valmistui osa 2, joka koostuu155 digitoidusta äänitteestä ja niistä tehdyistä luetteloista (pitkä ja lyhyt). 

Kolmas arkisto-osuus on kuva-arkisto. Se käsittää pääasiallisesti Maarit Tyrkön ottamia kuvia vuosilta 1974–1981. Kuva-arkisto III jakautuu analogisen arkiston tavoin kolmeen osaan: Toimittajantyö, Urho Kekkonen ja Maarit Tyrkkö sekä Henkilökohtaiset yksityisarkistot.
 Kansallisarkisto, Maarit Tyrkön yksityisarkisto I (167 koteloa), 
 Ääniarkisto II, osat 1 ja 2 (286 ja 155 äänitettä),
 Kuva-arkisto III.

Suomalaisen Kirjallisuuden Seura sai syksyllä 2024 selvänäkijä Johanna Bromanin kirjatöihin 1997–2002 liittyvät C-kasetit. Broman on jo aikaisemmin luovuttanut SKS:lle suuren määrän saamiaan kansalaiskirjeitä, joita osittain käsitellään kyseisissä työnauhoissa.

 Tunnustuspalkintoja 

Chirurgi plastici fenniae -yhdistyksen tunnustuspalkinto rintasyöpäleikkauksen jälkeistä korjausleikkausta käsitelleestä lehtiartikkelista 1989; Tieto-Finlandia-ehdokkuus kirjasta Hei beibi, mä oon tulta 2005; Neurologiasäätiön Terveysviestintätunnustus 2007; Suomen tietokirjailijoiden Tietokirjailijapalkinto 2010; Suomen Sanomalehtimiesliiton Olli-palkinto 2011;Tyttö ja nauhuri valittiin Kanava-tietokirjapalkintoehdokkaaksi 2014; Uuden Suomettaren säätiön elämäntyöpalkinto 2024; Arkistojen päivän toimikunnan myöntämä Vuoden arkistoteko -palkinto 2024.

Tyrkkö on Terveystoimittajat ry:n (ent. Lääketieteen toimittajat) kunniajäsen 2021, Suomalaisen Sanomalehtimiesyhdistyksen kunniajäsen 2024.

Apurahoja ovat hänelle myöntäneet mm. Suomen tietokirjailijat (viimeisin apuraha 2011), Suomen Kulttuurirahasto (2014), opetusministeriö / Taiteen edistämiskeskus (2015) ja WSOY:n kirjallisuussäätiö (2015).

 Perhetausta 

Tyrkön äiti oli toimittaja Marjatta Tyrkkö (o.s. Tulenheimo).Tyrkkö, Maarit: Toimittaja Marjatta Tyrkkö, Muistokirjoitus Helsingin Sanomat 23.10.2010, s. C 11 (Tilaajille) Hänen isänsä Jukka Tyrkkö oli SS-sotilas ja toimittaja, joka perusti Ylöjärvi-lehden ja joka oli Maarit Tyrkön syntyessä Valkeakosken Sanomien päätoimittaja.. Tyrkön setä oli kirjailija Martti Tyrkkö ja täti oopperalaulaja Marja Tyrkkö.Tyttö ja nauhuri Maarit Tyrkkö Hänen kummisetänsä oli runoilija Heikki Asunta.Tyttö ja Nauhuri Maarit Tyrkkö

 Teokset 
 Kerrotaan satu (toim. Maarit Tyrkkö), Otava 1975.
 Tauno V. Mäki, Iloista kyytiä päämiehen mukana kairassa ja tunturissa (toim. Maarit Tyrkkö), Otava 1975.
 Tauno V. Mäki Erämiehen muistelmia 1–2 (toim. Maarit Tyrkkö), Otava 1976–1977.
 Urho Kekkonen, Kirjeitä myllystäni 1–2 (toim. Maarit Tyrkkö ja Keijo Korhonen), Otava 1976.  – 
 Urho Kekkonen, Nimellä ja nimimerkillä 1–2 (toim. Maarit Tyrkkö ja Keijo Korhonen), Otava 1977.  – 
 Tätä runoa en unohda (toim. Maarit Tyrkkö), Otava 1977.
 Urho Kekkonen, Matkakuvia Kainuusta ja Lapista (toim. Maarit Tyrkkö), Otava 1977. 
 Naiselle (toim. Maarit Tyrkkö), Suuri Suomalainen Kirjakerho 1978.
 Simo Sakari, Sivalluksia (toim. Maarit Tyrkkö), Weilin+Göös 1979. Uusi laitos Urho Kekkonen, Sivalluksia, Otava 1982.
 Riitta Auvinen, Naisena ja tiedenaisena (toim. Maarit Tyrkkö), Weilin+Göös 1979.
 Meidän perheen kirja. Juhlia, perinteitä, tapoja (yhdessä Ritva Vesa-Kukkosen ja Outi Paasin kanssa), Otava 1980.
 Urho Kekkonen, Tamminiemi (toim. Maarit Tyrkkö), Weilin+Göös 1980.
 Urho Kekkonen, Vuosisatani (työryhmässä), Otava 1981.
 Kimmo Kaivanto (toim. Maarit Tyrkkö), Weilin+Göös 1982.
 Urho Kekkonen, Vastavirtaan (toim. Maarit Tyrkkö ja Juhani Suomi), Otava 1983. 
 Minun matkani, matkailukansio (toim. Maarit Tyrkkö), Otava 1983. 

 Nimellä Maarit Huovinen
 Rauni Luoma, Ilon ja murheen näyttämöllä (toim. Maarit Huovinen), WSOY 1986.
 Runon ääni, Lausujain juhla-antologia (toim. Maarit Huovinen), WSOY 1988.
 99 vuotta Mörrin muistelmia (yhdessä Otto-Iivari Meurmanin kanssa), WSOY 1989.
 Kari Suomalainen, Lääkärikirja (toim. Maarit Huovinen), Recallmed 1991.
 Maarit Huovinen, Potilaat ja lääkärit kertovat, Otava ja Yhtyneet Kuvalehdet / Kotiliesi 1992.
 Kari Suomalainen, Vanhenemisen taito (toim. Maarit Huovinen), Recallmed 1993.
 Kirurgin muistelmia (yhdessä Olli Kiviojan kanssa, WSOY 1993.
 Suomalaisen naisen vaihdevuosikirja (päätoimittaja), WSOY 1994.
 Jalkapuu. Teatterimiehen muistelmia (yhdessä Sakari Puurusen kanssa), WSOY 1995.
 Kari Suomalainen, Viha etsii kohdetta, pamfletti (toim. Maarit Huovinen), WSOY 1995.
 Johanna Broman, Selvänäkijän maailmat (toim. Maarit Huovinen), WSOY 1997.
 Johanna Broman, Selvänäkijä taivaankannella (toim. Maarit Huovinen), WSOY 1997.
 Johanna Broman, Selvänäkijä, Maailmat ja Taivaankannella (toim. Maarit Huovinen), WSOY 1997.
 Lotta sodassa ja rauhan töissä (yhdessä Tellervo Hakkaraisen kanssa), WSOY 1999.
 Suomen terveellisin kirja (yhdessä Ulla Leinon kanssa), WSOY 2000.
 Satu Tiivola, Satu miesten maailmassa, 50 vuotta yrittäjänä (toim. Maarit Huovinen), Otava 2000.
 Kävelemällä terveyttä (yhdessä Jarmo Ahosen kanssa), WSOY 2001.
 Rolf E. A. Nordström, Esteettinen kirurgia (toim. Maarit Huovinen), Otava 2001.
 Pieni ensiapuopas (toim. Maarit Huovinen yhteistyössä Suomen Punaisen Ristin kanssa), WSOY 2001. Uudistettu laitos 2007 (uudet elvytysohjeet / 2006).
 Johanna Broman, Kaksi maailmaa (toim. Maarit Huovinen), WSOY 2002.
 Kun muisti pettää (yhdessä Timo Erkinjuntin kanssa), WSOY 2001. Uudet laitokset ilmestyivät 2003 ja kannen väripohja oranssisena, lisäluku liitettynä 2008.
 Astma (toim. Maarit Huovinen), Duodecim 2002.
 Hyvää matkaa (toim. Maarit Huovinen, KTL:n asiantuntijat), Duodecim & Apteekki -sarja, Duodecim 2002.
 Lääketieteessä tapahtuu 2003 (toim. Maarit Huovinen, Anneli Calder), Oy Valitut Palat – Reader’s Digest Ab 2003.
 Tupakka (toim. Maarit Huovinen, asiantuntijat Matti Rautalahti, Eeva Teräsalmi), Duodecim & Apteekki -sarja, Duodecim 2004.
 Lääketieteessä tapahtuu 2004 (työryhmässä), Valitut Palat 2004.
 Muistihäiriöt (toim. Maarit Huovinen, asiantuntijat Timo Erkinjuntti, Kari Alhainen, Juha Rinne), Duodecim & Apteekki -sarja (Suomen Apteekkariliitto), Kustannus Oy Duodecim 2004.
 Tunne muistisi – käytä, kohenna, kehitä (yhdessä Marja Hietasen ja Timo Erkinjuntin kanssa), WSOY 2004.
 Hei beibi, mä oon tulta! Nuorten oma seksikirja (yhdessä Pia Brandtin, Erja Korteniemi-Poikelan ja Raisa Cacciatoren kanssa, Tyrkkö myös teoksen toimittajana), Väestöliitto, WSOY 2004. Tietokirjallisuuden Finlandia-ehdokas.
 Kotihoidon käsikirja, 1000 tapaa hoitaa ja ehkäistä vaivoja ja sairauksia (työryhmässä), Oy Valitut Palat – Reader’s Digest Ab 2006.
 Hyviä päiviä kotona. Muistisairaudet (yhdessä Timo Erkinjuntin ja Sirkkaliisa Heimosen kanssa), Miten voit -sarja, WSOY 2006.
 Markku Ojanen, Onnellisuus (toim. Maarit Huovinen), Miten voit -sarja, WSOY 2006.
 Muistihäiriöt, uusittu laitos (yhdessä Timo Erkinjuntin, Kari Alhaisen ja Juha Rinteen kanssa), Duodecim 2006.
 Terve uni (yhdessä Markku Partisen kanssa), Miten voit -sarja, WSOY 2007.
 Raisa Cacciatore, Huomenna pannaan pussauskoppiin, Opas vanhemmille (toim. Maarit Huovinen, Riitta Paananen), WSOY 2007.
 Elämä pelissä, toim. Jussi Huttunen, Pertti Mustajoki (Maarit Huovinen toimituskunnan jäsen), Duodecim, KTL, YLE, Kustannus Oy Duodecim 2007.
 Miten tuen lapsen ja nuoren itsetuntoa (yhdessä Raisa Cacciatoren ja Erja Korteniemi-Poikelan kanssa), WSOY 2008.
 Pidä aivosi kunnossa (yhdessä Timo Erkinjuntin, Marja Hietasen, Miia Kivipellon ja Timo Strandbergin kanssa), WSOY 2009.
 Unikoulu aikuisille. Opi selättämään unettomuus (yhdessä Markku Partisen kanssa), WSOY 2011; uusi painos WSOY 2019.
 Totuus kolesterolista (yhdessä Petri Kovasen ja Timo Strandbergin kanssa), WSOY 2011.

 Nimellä Maarit Huovinen

 Hei beibi, mä oon tulta (useita tekijöitä, myös toimittajana). WSOY, 2005.WSOY Palkinnot.
 Nimellä Maarit Tyrkkö
 Maarit Tyrkkö, Tyttö ja nauhuri, WSOY 2014 (MT, ent. Maarit Huovinen); myös pokkari. Kanava-palkinto ehdokas. 
 Maarit Tyrkkö, Presidentti ja toimittaja. WSOY 2016; myös pokkari. 
 Pertti Mustonen, Köyhä laulaja ja laulajan poika. Henry Theelin elämä duurissa ja mollissa (toimittanut Maarit Tyrkkö), Docendo 2018.

 Pienoiselämäkerrat (Maarit Huovinen)
 Pekka Somer 1986, Rikhard Sotamaa 1987, Pentti Halonen 1988, Väinö Seiro 1989, Lauri Kalaja 1990. Kaikki ilmestyneet Lääkäri- ja vapaa-aika -lehden erikoisnumeroina (LVA extra), Kustannus Oy Culturamed.
 Internetkirjat (Maarit Huovinen):
 Muistiklinikka (toim. Maarit Huovinen, asiantuntijana mm. Timo Erkinjuntti), www.tohtori.fi, Corame Oy 2002.
 Laihdutusklinikka (toim. Maarit Huovinen, asiantuntijana mm. Mikael Fogelholm), www.tohtori.fi, Corame Oy 2003.

 Oppaat (Maarit Huovinen)
 Parane pian! (toim. Maarit Huovinen). Opas lastensairauksista, Suomen Apteekkariliitto 1997.
 Omaisten opas, Omaisten oikeudet -taulu, Alzheimerin tauti -oppaiden uusiminen, teksti Maarit Huovinen, Pfizer Oy 2003.
 Suurelle yleisölle tarkoitettuja potilasjärjestöille, lääketehtaille, sosiaali- ja terveysministeriölle vuosina 2003–2014 tehtyjä oppaita ja käsikirjoja lääketieteen eri aloilta.

 Esitteet (Maarit Huovinen)

 Päivikki ja Sakari Sohlbergin kotimuseo, Päivikki ja Sakari Sohlbergin säätiö 2003.

 Käsikirjoitukset, näytelmä/dokumentti/elokuva
 Tampereen Työväen Teatterin (TTT) näytelmä Presidentti ja tyttö, kantaesitys/ensi-ilta 10.10.2017. Perustuu teoksiin Tyttö ja nauhuri sekä Presidentti ja toimittaja. Ohjaaja Samuli Reunanen. Käsikirjoitus yhdessä Seija Holman kanssa.
 ''Tarmon valtaus -dokumentti P. E. Svinhufvudin paosta punaisesta Helsingistä 1918 jäänmurtaja Tarmolla Tallinnaan. Kesto 12 minuuttia, tilaaja P. E. Svinhufvudin muistosäätiö, jonka edustajana tekemässä käsikirjoitusta yhdessä Nikolas Palosen ja Leo Mokkalan kanssa / Aalto-yliopisto, AV Stadi, ensi-ilta Kotkan Merikeskuksessa 3.3.2018.

 Lisäksi juttuja sanomalehtiin, aikakauslehtiin ja järjestölehtiin.

 Lähteet 

Luokka:Suomalaiset tietokirjailijat
Luokka:Suomalaiset toimittajat
Luokka:Vuonna 1947 syntyneet
Luokka:Elävät henkilöt